Γεγονότα Μαρτίου 2020

Γεγονότα το 2020 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παράκατω σημαντικά γεγονότα απ' όλο τον κόσμο που συνέβησαν το μήνα Μάρτιο του 2020, συνοδευόμενα από τις πηγές μέσω των οποίων μεταδόθηκαν.

 Υγεία και περιβάλλονΈξαρση νέου κορονοϊού 2019-20 Η Νότια Κορέα σταματά τις θρησκευτικές τελετές και κλείνει ναούς καθώς ο αριθμός των κρουσμάτων υπερβαίνει τα 3.700. (BBC) Η Αρμενία επιβεβαιώνει το πρώτο κρούσμα. (Reuters) Το πρώτο κρούσμα επιβεβαιώνεται στη Δομινικανή Δημοκρατία. (Dominican Today) Ο Άγιος Μαρίνος ανακοινώνει τον πρώτο θάνατο. (Corriere Romagna)Διεθνείς σχέσειςΠροσφυγική κρίση στην Ευρώπη Ο υπουργός Εσωτερικών της Τουρκίας αναφέρουν ότι 76.358 πρόσφυγες έφυγαν από την Τουρκία από την επαρχία Αδριανούπολης με προορισμό την Ευρώπη μέχρι σήμερα. (Aksam)Πολιτική και εκλογέςΠολιτική κρίση της Μαλαισίας το 2020 Μετά την παραίτηση του 94χρονου Μαχαθίρ Μοχάμαντ, νέος πρωθυπουργός της Μαλαισίας ορκίζεται ο Μουχίντιν Γιασίν. (CNA Αρχειοθετήθηκε 2020-03-01 στο Wayback Machine.) Βουλευτικές εκλογές του Τατζικιστάν (2020) Βουλευτικές εκλογές διεξάγονται στο Τατζικιστάν. (The New York Times) Ο Λουίς Λακάγιε Πόου ορκίζεται ως ο νέος πρόεδρος της Ουρουγουάης και διαδέχεται τον αριστερό Ταμπαρέ Βάσκες. (Al Jazeera) Διεθνείς σχέσειςΕυρωπαϊκή προσφυγική κρίση Συνοριοφύλακες της Ελληνικής Αστυνομίας ανοίγουν πυρ εναντίον μεταναστών που επιχειρούν παράνομα να εισέλθουν στην Ελλάδα διασχίζοντας τα ελληνοτουρκικά σύνορα από την Τουρκία. Το Δ΄ Σώμα Στρατού ανακοινώνει έκτακτες στρατιωτικές ασκήσεις διάρκειας 24 ωρών στα σύνορα με την Τουρκία και προειδοποιεί τους πολίτες να μείνουν μακριά από την περιοχή. (Anadolu Angency) Το Ηνωμένο Βασίλειο και η Ευρωπαϊκή Ένωση αρχίζουν τις εμπορικές διαπραγματεύσεις για μια συμφωνία μετά το Brexit. (The Economist) (The Irish Times)Πολιτική και εκλογέςΓενικές εκλογές της Γουιάνας (2020) Οι ψηφοφόροι στη Γουιάνα προσέρχονται στις κάλπες για την εκλογή των μελών της Εθνοσυνέλευσης. (AlJazeera) Ισραηλινές βουλευτικές εκλογές (2020) Στο Ισραήλ οι πολίτες προσέρχονται στις κάλπες για 3η φορά σε λιγότερο από έναν χρόνο. (Reuters) ΟικονομίαΤο αυστραλιανό ειδησεογραφικό πρακτορείο Australian Associated Press (AAP) ανακοινώνει ότι θα κλείσει στο τέλος Ιουνίου, έπειτα από 85 χρόνια λειτουργίας. (AP)Καταστροφές και δυστυχήματαΤρεις σφοδρές καταιγίδες πλήττουν το Νάσβιλ και τις γύρω πόλεις, με αποτέλεσμα να πεθάνουν 25 άτομα. (WKRN) (USA Today) Κατάσταση έκτακτης ανάγκης κηρύσσεται στο Τενεσί. (WBIR)ΥγείαΠανδημία κορονοϊού 2019–20 Οι ισπανικές αρχές ανακοινώνουν τον πρώτο θάνατο από τον κορονοϊό, ο οποίος σημειώθηκε στη Βαλένθια στις 13 Φεβρουαρίου. (El Mundo) (Reuters)Διεθνείς σχέσειςΕυρωπαϊκή προσφυγική κρίση Το τουρκικό υπουργείο Εσωτερικών αναφέρει ότι περισσότεροι από 130.000 πρόσφυγες έχουν περάσει προς την Ελλάδα κατά τις 4 τελευταίες ημέρες. (TRT Haber)Πολιτική και εκλογέςΑμερικανικές προκριματικές εκλογές του Ρεπουμπλικανικού Κόμματος το 2020 Διεξάγονται προκριματικές εκλογές σε 14 πολιτείες των ΗΠΑ και στην Αμερικανική Σαμόα για τη Σούπερ Τρίτη. (Vox) Ο πρώην αντιπρόεδρος Τζο Μπάιντεν είναι ο μεγάλος νικητής της βραδιάς, κερδίζοντας τις 10 πολιτείες, με τον γερουσιαστή Μπέρνι Σόντερς να κερδίζει 4 και τον πρώην δήμαρχο της Νέας Υόρκης Μάικλ Μπλούμπεργκ να κερδίζει την Αμερικανική Σαμόα. (CNN) Πόλεμος και επιθέσειςΠόλεμος του Αφγανιστάν Οι Ένοπλες Δυνάμεις των ΗΠΑ αναφέρουν ότι πραγματοποίησαν το πρώτο τους αεροπορικό πλήγμα κατά των Ταλιμπάν από τότε που κατέληξαν σε συμφωνία για ειρήνη στην Ντόχα του Κατάρ.(Al Jazeera)Πολιτική και εκλογέςΚυβέρνηση της Ουκρανίας Καταψηφίζεται από τη Βερκόβνα Ράντα έπειτα από λιγότερο από 6 μήνες στο αξίωμα ο πρωθυπουργός της Ουκρανίας Ολέξι Χόντσαρουκ. Ο πρόεδρος Βολοντίμιρ Ζελένσκι προτείνει για νέο πρωθυπουργό τον Ντενίς Σμιγκάλ. (The Guardian) Τέχνες και κουλτούραΗ Αίγυπτος ανοίγει ξανά, έπειτα από 14 χρόνια και την αποκατάστασή της, την Πυραμίδα του Τζοσέρ. Θεωρείται το μεγαλύτερο στο είδος του πέτρινο κτίσμα στον κόσμο. (ABC News)Καταστροφές και δυστυχήματαΤουλάχιστον 9 άτομα, από τα οποία τα 4 παιδιά, σκοτώνονται και άλλα 60 τραυματίζονται από φωτιά σε φούρνο, η οποία εξαπλώνεται σε μια πολυπληθή αγορά σε στρατόπεδο προσφύγων στη Λωρίδα της Γάζας. (Reuters) Πόλεμος και επιθέσειςΤουλάχιστον 32 άτομα σκοτώνονται και 81 τραυματίζονται όταν ένοπλοι επιτίθενται με μαζικούς πυροβολισμούς σε τελετή στην Καμπούλ του Αφγανιστάν. Το ΙΚΙΛ αναλαμβάνει την ευθύνη για την επίθεση. (Reuters)Πολιτική και εκλογέςΓενικές εκλογές της Γουιάνας (2020) Η αστυνομία στην Τζόρτζταουν της Γουιάνας περικυκλώνει την εκλογική επιτροπή της χώρας έπειτα από καταγγελίες ότι τα εκλογικά αποτελέσματα άλλαξαν ώστε να κερδίσει τις εκλογές ο σημερινός πρόεδρος Ντέιβιντ Α. Γκρέιντζερ. (Reuters)Επιστήμη και τεχνολογίαSpaceX CRS-20 Το SpaceX εκτοξεύει με επιτυχία τη διαστημική συσκευή Dragon θέτοντάς την σε τροχιά προκειμένου να επανεφοδιάσει τον Διεθνή Διαστημικό Σταθμό. (Space.com) Καταστροφές και δυστυχήματαΑπό την κατάρρευση ξενοδοχείου στην Κουανζού της Φουτζιάν στην Κίνα, το οποίο είχε κατασκευαστεί για καραντίνα ασθενών με τον κορονοϊό σκοτώνονται 10 άτομα και παγιδεύονται άλλα 23. Διασώζονται 38 άτομα. (CNN) Από τη σύγκρουση βυτιοφόρου, δύο λεωφορείων και ενός ακόμα οχήματος σε δρόμο μεταξύ της Δαμασκού και Χομς στη Συρία σκοτώνονται 22 άτομα και περισσότερα από 70 τραυματίζονται. (Reuters)Υγεία και περιβάλλονΠανδημία κορονοϊού 2019–20 Το υπουργείο Υγείας της Αργεντινής επιβεβαιώνει τον πρώτο θάνατο από τον κορονοϊό, που είναι και ο πρώτος στη Λατινική Αμερική. (Infobae στα ισπανικά) Υγεία και περιβάλλονΠανδημία κορονοϊού στην Ιταλία το 2020 Ο πρωθυπουργός της Ιταλίας Τζουζέπε Κόντε παρατείνει την καραντίνα στην Ιταλία, ώστε να καλύπτει όλη την περιφέρεια της Λομβαρδίας και άλλες 14 επαρχίες του Βορρά. (BBC) Ο αριθμός των θανάτων που σχετίζονται με τον ιό στην Ιταλία αυξάνεται σε 366, ενώ των επιβεβαιωμένων κρουσμάτων σε 7.375. (Sky Tg24) Οι τρόφιμοι σε αρκετές φυλακές στην Ιταλία εξεγείρονται με αναφορές για επεισόδια σε φυλακές στις πόλεις Μόντενα, Φότζια, Νάπολη, Φροζινόνε και Αλεσάντρια λόγω φόβων για τον κορονοϊό και ότι θα σταματήσουν οι επισκέψεις των οικογενειών τους και αγαπημένων προσώπων. Τουλάχιστον οκτώ κρατούμενοι έχουν πεθάνει από υπερβολική δόση έπειτα από επίθεση σε φαρμακείο των φυλακών, ενώ 20 δραπέτευσαν στη Φότζια. (Open) Στο Ιράν 27 άτομα πέθαναν από μεθανόλη, έχοντας δηλητηριαστεί μετά τις φήμες ότι η κατάποση αλκοόλ μπορεί να βοηθήσει στη θεραπεία της μόλυνσης από τον κορονοϊό, σύμφωνα με το κρατικό πρακτορείο ειδήσεων IRNA. (BOL News) Αρχειοθετήθηκε 2021-09-16 στο Wayback Machine.ΑθλητισμόςΤελικός Παγκοσμίου Κυπέλλου Γυναικών ICC T20 του 2020 Η εθνική ομάδα κρίκετ της Αυστραλίας κερδίζει το τουρνουά, επικρατώντας της Ινδίας με 85 ρόνια, σφραγίζοντας τον 5ο τους τίτλο. (BBC Sport) Πόλεμος και επιθέσειςΟ πρωθυπουργός Αμπντάλα Χάμντοκ επιζεί απόπειρας δολοφονίας του στην πρωτεύουσα Χαρτούμ του Σουδάν. Ο Χάμντοκ μεταφέρεται σε ασφαλή τοποθεσία. (Haaretz) Πολιτική του Αφγανιστάν Πρόεδρος του Αφγανιστάν ορκίζεται ο Ασράφ Γκάνι εν μέσω μιας πυραυλικής επίθεσης για την οποία ανέλαβε την ευθύνη το ΙΚΙΛ.Ο Αμπντάλα Αμπντάλα αυτοανακηρύσσεται επίσης πρόεδρος της χώρας. (AFP μέσω Geo News) ΟικονομίαΜαύρη Δευτέρα (2020) Μεγάλη πτώση παρουσιάζουν οι τιμές του πετρελαίου έπειτα από τη μείωση των τιμών πώλησης από τη Σαουδική Αραβία το περασμένο Σαββατοκύριακο. (CNN) Πριν ανοίξουν οι αγορές, ο δείκτης Ντάου Τζόουνς του Χρηματιστηρίου της Νέας Υόρκης σημειώνει πτώση 1.800 μονάδων λόγω της έξαρσης του κορονοϊού και της πτώσης στις τιμές του πετρελαίου. (NBC News) (NBC News). (MSNBC)Υγεία και περιβάλλονΠανδημία κορονοϊού 2019–20 Επιβεβαιώνονται στη Γερμανία οι δύο πρώτοι θάνατοι από τον νέο κορονοϊό. (BBC) Διακόπτεται η λειτουργία όλων των σχολείων, πανεπιστημίων και εκπαιδευτικών ιδρυμάτων στη Σαουδική Αραβία, μέχρι νεοτέρας, σε απάντηση στην τρέχουσα έξαρση του ιού.(Al Arabiya) Το υπουργείο Υγείας της Κύπρου επιβεβαιώνει τα πρώτα δύο κρούσματα στο νησί. (Cyprus Mail) Υγεία και περιβάλλονΠανδημία κορονοϊού 2019–20 Η Ιταλία γίνεται η πρώτη χώρα στον κόσμο που μπαίνει σε καραντίνα, με τον αριθμό των κρουσμάτων να φτάνει τα 10.149. (BBC) Για 3η ημέρα συνεχίζονται τα επεισόδια σε ιταλικές φυλακές έπειτα από τη διακοπή των οικογενειακών επισκέψεων λόγω κορονοϊού. Πέθαναν στα επεισόδια άλλοι 4 κρατούμενοι, με τον συνολικό αριθμό των νεκρών κρατουμένων να φτάνει τους 12. (Il Fatto Quotidiano) Στην Ισπανία το υπουργείο Μεταφορών ακυρώνει όλες τις πτήσεις από Ιταλία. (El Mundo) Η Τσεχία κλείνει όλα τα εκπαιδευτικά ιδρύματα και απαγορεύει επ' αόριστο τις εκδηλώσεις με τη συμμετοχή άνω των 100 ατόμων. (U.S. News) Αναφέρεται ο πρώτος θάνατος από τον ιό στο Μαρόκο. (Hespress) Πανδημία του κορονοϊού στην Ελλάδα το 2020 Ο υπουργός Υγείας Βασίλης Κικίλιας ανακοινώνει ότι κλείνουν για 14 ημέρες όλα τα σχολεία και τα πανεπιστήμια στην Ελλάδα.(The New York Times) Αρχειοθετήθηκε 2020-03-13 στο Wayback Machine. Υγεία και περιβάλλονΠανδημία κορονοϊού 2019–20 Ο Παγκόσμιος Οργανισμός Υγείας κηρύσσει επίσημα την έξαρση του κορονοϊού πανδημία. (CBC) Ο αριθμός των νεκρών στην Ιταλία αυξήθηκε στους 827 και των επιβεβαιωμένων κρουσμάτων σε 12.462 σύμφωνα με την Πολιτική Προστασία. (National Post) Το Ιράν ανακοινώνει άλλα 958 επιβεβαιωμένα κρούσματα και άλλους 63 θανάτους. Όλοι οι Ιρανοί προειδοποιούνται να παραμείνουν στα σπίτια τους. (Reuters) Στις ΗΠΑ ο πρόεδρος Ντόναλντ Τραμπ σε δήλωσή του στα ΜΜΕ ανακοινώνει την απαγόρευση 30 ημερών στα ταξίδια από τις χώρες της Ευρώπης με εξαίρεση το Ηνωμένο Βασίλειο. (ABC News) Η Βολιβία κηρύσσει κατάσταση συναγερμού και διακόπτει όλες τις συγκεντρώσεις για τις προεδρικές εκλογές. (TeleSur TV) (USNews)Νόμος και έγκλημαΟ Αμερικανός κινηματογραφικός παραγωγός Χάρβι Γουάνστιν καταδικάζεται σε φυλάκιση 23 ετών για δύο σεξουαλικά αδικήματα. (The Hollywood Reporter) (The New York Times)Επιστήμη και τεχνολογίαΑνακαλύπτεται από την Κινεζική Ακαδημία Επιστημών ο Oculudentavis khaungraae, ο μικρότερος δεινόσαυρος στον κόσμο. (Newsweek) Ανακαλύψεις εξωπλανητών Ανακαλύπτεται από επιστήμονες ο εξωπλανήτης WASP-76b, ο οποίος έχει πιθανότητα 100% να περιέχει θερμό υγρό σίδηρο. (NBC News)ΑθλητισμόςΕπακόλουθα πανδημίας κορονοϊού στον αθλητισμό Τα ποδοσφαιρικά πρωταθλήματα πρώτης κατηγορίας La Liga της Ισπανίας και Ligue 1 της Γαλλίας θα συνεχιστούν με όλους τους αγώνες να δίνονται κεκλεισμένων των θυρών.(BBC) Το NCAA ανακοινώνει ότι όλα τα κολεγιακά τουρνουά του NCAA στην καλαθοσφαίριση αλλά και στο μπόουλινγκ, την ξιφασκία, τη γυμναστική, τη σκοποβολή, το στίβο, την πάλη, τη χιονοδρομία, την κολύμβηση και τις καταδύσεις θα διεξαχθούν χωρίς θεατές. (The Washington Post) Το NBA ανακοινώνει ένα προσωρινό διάλειμμα της αγωνιστικής περιόδου 2019–20 "μέχρι νεοτέρας".(ESPN) Τέχνες και πολιτισμόςΠανδημία κορονοϊού 2019–20 Ανακοινώνεται ότι θα κλείσουν όλα τα θέατρα του Μπρόντγουεϊ ως τις 13 Απριλίου και απαγορεύονται και τα νυχτερινά τοκ σόου, όπωςThe Tonight Show Starring Jimmy Fallon, The Late Show with Stephen Colbert και Late Night with Seth Meyers. (Playbill) (The New York Times) Οικονομία και επιχειρήσειςΜαύρη Πέμπτη: Όοι οι τρεις μεγάλοι οικονομικοί δείκτες των ΗΠΑ παρουσιάζουν πτώση κατά 7% κατά την έναρξη των συναλλαγών, οι οποίες διακόπτονται.Οι δείκτες κλείνουν όλοι με πτώση της τάξης κάτω του 9%. (Business Insider) Ο Βιομηχανικός Δείκτης Ντάου Τζόουνς παρουσιάζει πτώση κατά 10%, η μεγαλύτερη πτώση μέσα σε μια ημέρα από τη "Μαύρη Δευτέρα" του 1987. (CNBC) Τη μεγαλύτερη πτώση στην ιστορία του μέσα σε μία ημέρα καταγράφει ο δείκτης IBEX 35 της Ισπανίας, κατρακυλώντας στο 14%. (El Comercio)Υγεία και περιβάλλονΠανδημία κορονοϊού 2019–20 Η Ινδία ανακοινώνει το πρώτο της κρούσμα στην Καρνατάκα. (Hindustan Times) Στην Ιταλία τα κρούσματα εκτοξεύονται στα 15.113, με τους νεκρούς να αριθμούν πλέον τους 1.016. (BBC) Πανδημία του κορονοϊού στην Ελλάδα το 2020 Οι ελληνικές αρχές ανακοινώνουν τον πρώτο θάνατο από τον ιό. Πρόκειται για έναν 66χρονο που είχε επισκεφτεί το Ισραήλ και την Αίγυπτο τον περασμένο μήνα. (Reuters) Τα τρία πρώτα της κρούσματα από τον κορονοϊό επιβεβαιώνει η Κούβα. (Miami Herald) Στην Ισπανία ο αριθμός των θυμάτων έφτασε τα 84. Το κλείσιμο των σχολείων και πανεπιστημίων παρατείνεται για δύο εβδομάδες και για ολόκληρη τη χώρα, επηρεάζοντας 9,5 εκατ. μαθητές και μαθήτριες. (El Mundo)ΑθλητισμόςΕπακόλουθα πανδημίας κορονοϊού στον αθλητισμό Το NCAA ακυρώνει όλα του τα πρωταθλήματα και τις διοργανώσεις μέχρι το ακαδημαϊκό έτος 2020-21. (NCAA) Αρχίζει στην Αρχαία Ολυμπία χωρίς κοινό η τελετή αφής της Ολυμπιακής Φλόγας. (CTV News) Η αγωνιστική περίοδος του ποδοσφαίρου της Major League αναστέλλεται για 30 ημέρες. (ESPN) Τέχνες και πολιτισμόςΠανδημία κορονοϊού 2019–20 Το Λούβρο κλείνει μέχρι νεοτέρας στο Παρίσι. (U.S. News & World Report) Η κυβέρνηση του Νεπάλ σταματά τις αναρριχήσεις στο Όρος Έβερεστ για τους τουρίστες και παύει την έκδοση βίζας για τους επισκέπτες μέχρι τις 30 Απριλίου.(BBC)Υγεία και περιβάλλονΠανδημία κορονοϊού 2019–20 Η Βουλγαρία κηρύσσεται σε κατάσταση έκτακτης ανάγκης για τον κορονοϊό. Λαμβάνονται επείγοντα μέτρα, με το κλείσιμο όλων των εκπαιδευτικών ιδρυμάτων, τη διακοπή όλων των αγώνων της Βουλγαρικής Ποδοσφαιρικής Ομοσπονδίας και την παραχώρηση επιπλέον εξουσιών στις αστυνομικές αρχές προκειμένου να εφαρμόσουν την καραντίνα. (Reuters) Για 2η φορά στη δημοκρατική ιστορία της Ισπανίας και για πρώτη σε τέτοιο βαθμό, ο πρωθυπουργός της Ισπανίας Πέδρο Σάντσεθ κηρύσσει με διάταγμα κατάσταση συναγερμού στη χώρα, ενεργοποιώντας το Άρθρο 116.1 του Συντάγματος για 15 ημέρες. (Politico) Η Τσεχία κηρύσσεται σε κατάσταση έκτακτης ανάγκης και κλείνει τα σύνορά της για όλους τους ξένους, αρχομένης από τα μεσάνυχτα της 16ης Μαρτίου. Οι Τσέχοι υπήκοοι δεν θα μπορούν για 30 ημέρες να φύγουν από τη χώρα. (Prague Morning) Το Μαρόκο κλείνει τα σύνορά του με την Ισπανία. (La Vanguardia) Η Ουκρανία ανακοινώνει τον πρώτο θάνατο από τον κορονοϊό. (Kyiv Post)Πολιτική και εκλογέςΠολιτική της Ελλάδας Η Κατερίνα Σακελλαροπούλου ορκίζεται ως η πρώτη γυναίκα Πρόεδρος της Ελληνικής Δημοκρατίας στη Βουλή των Ελλήνων εν μέσω μέτρων για τον κορονοϊό. Δεν γίνονται χειραψίες ως μέρος των μέτρων. (ABC News) (US News)ΑθλητισμόςΕπακόλουθα πανδημίας κορονοϊού στον αθλητισμό Η Φόρμουλα Ένα αναβάλλει επίσημα τα γκραν πρι της Αυστραλίας, του Μπαχρέιν και του Βιετνάμ για το 2020. (RACER) (Formula 1) Διακόπτονται μέχρι τις 3 Απριλίου οι αγώνες της τρέχουσας αγωνιστικής περιόδου της Πρέμιερ Λιγκ, της Αγγλικής Football League και της FA Women's Super League. (The Guardian) (TalkSPORT) Στο γκολφ, το Augusta National Golf Club αναβάλλει το τουρνουά Μάστερς του 2020. (ESPN) Το IndyCar Series ακυρώνει όλους τους αγώνες ως τα τέλη Μαΐου. (Road & Track) Υγεία και περιβάλλονΠανδημία κορονοϊού 2019–20 Επιστήμονες από το Ιμπίριαλ Κόλετζ του Λονδίνου αναφέρουν ότι σύντομα θα μπορούσε να δοκιμαστεί ένα εμβόλιο για τον COVID-19. (The Independent) Πανδημία κορονοϊού στην Ισπανία το 2020 Το υπουργείο Υγείας της Ισπανίας μεταδίδει περισσότερα από άλλα 1.500 νέα επιβεβαιωμένα κρούσματα του κορονοϊού μέσα σε μία ημέρα, συμπεριλαμβανομένων και πάνω από 1000 στην πρωτεύουσα Μαδρίτη. (Euronews) Η Ισπανία τίθεται ολόκληρη επίσημα σε καραντίνα. (Washington Post) Πανδημία κορονοϊού στο Ιράν το 2020 Το Ιράν αναφέρει 1.365 νέα κρούσματα του COVID-19 και άλλους 97 θανάτους, τον μεγαλύτερο αριθμό στην ιστορία της χώρας μέσα σε μόνο μία ημέρα. Συνολικά τα επιβεβαιωμένα κρούσματα έφτασαν τα 12.729 και οι θάνατοι τους 611. (Gulf News) Πανδημία κορονοϊού στην Αφρική το 2020 Δύο κρούσματα αναφέρονται στη Ναμίμπια, με τον πρόεδρο της χώρας Χάγκε Γκέινγκομπ να απαγορεύει τα ταξίδια από και προς την Αιθιοπία, τη Γερμανία και το Κατάρ επί 30 ημέρες. (Reuters) Ένας ινδός υπήκοος που έφτασε στη χώρα από τη Μουμπάι στις 8 Μαρτίου γίνεται το πρώτο επιβεβαιωμένο κρούσμα στη Ρουάντα. (The New Times) Πανδημία κορονοϊού στην Ιταλία το 2020 Το υπουργείο Υγείας της Ιταλίας ανακοινώνει άλλους 250 νεκρούς, τον μεγαλύτερο αριθμό θανάτων εντός 24 ωρών στα χρονικά της χώρας. Στο Μπέργκαμο ο δήμαρχος αναφέρει ότι οι ναοί πλέον θα χρησιμοποιούνται για την αποθήκευση των σορών, καθώς τα νεκροτομεία είναι γεμάτα. (Sky News) Έπειτα από τη γενική καραντίνα λόγω του κορονοϊού μειώνεται η ατμοσφαιρική ρύπανση στη Βόρεια Ιταλία. (Reuters) Στη Συρία η κυβέρνηση κλείνει όλα τα σχολεία και αναβάλλει όλες τις δημόσιες εκδηλώσεις ως τις 2 Απριλίου, ως προληπτικά μέτρα για να μην διαδοθεί ο κορονοϊός στη χώρα. (Reuters) Στη Νέα Ζηλανδία η πρωθυπουργός Τζασίντα Άρντερν επιβάλλει υποχρεωτική καραντίνα για 14 ημέρες σε όλους όσοι φτάνουν στη Νέα Ζηλανδία, συμπεριλαμβανομένων διπλωματών, τουριστών και πολιτών που επιστρέφουν από ταξίδια, ενώ επίσης απαγορεύει σε όλα τα κρουαζιερόπλοια να εισέλθουν στη χώρα μέχρι τουλάχιστον την 30ή Ιουνίου. (News.com.au) Καταστροφές και δυστυχήματαΑπό έκρηξη σε αγωγό προκαλείται φωτιά, η οποία καταστρέφει δεκάδες κτηρίων στο Λάγκος της Νιγηρίας σκοτώνοντας 15 άτομα. (Reuters)Υγεία και περιβάλλονΠανδημία κορονοϊού 2019–20 Το Ουζμπεκιστάν επιβεβαιώνει το πρώτο κρούσμα του COVID-19. Η κυβέρνηση αποφασίζει το κλείσιμο όλων των σχολείων και πανεπιστημίων για 3 εβδομάδες και την ακύρωση όλων των δημόσιων εκδηλώσεων.(Reuters) Στην Ιταλία τα κρούσματα ανέρχονται σε 24.747 και οι νεκροί στους 1.809. (Corriere della Sera) Το πρώτο κρούσμα του κορονοϊού αναφέρεται στη Δημοκρατία του Κονγκό σε έναν 50χρονο, ο οποίος ήρθε στη χώρα από το Παρίσι. (Reuters) Το Καζακστάν κηρύσσεται σε συναγερμό και με προεδρικό διάταγμα τίθεται σε καραντίνα ολόκληρη η χώρα. Παράλληλα περιορίζονται αμφότερες οι αφίξεις και οι αναχωρήσεις από τη χώρα με εξαίρεση τους διπλωμάτες. (RFE/RL) Ο πρώτος θάνατος από τον κορονοϊό, ένας άντρας 75 ετών, ανακοινώνεται στην Ουγγαρία. (Index)Πολιτική και εκλογέςΑμερικανικές προεδρικές εκλογές (2020) Η πρώτη τηλεμαχία πρόσωπο με πρόσωπο για το χρίσμα των Δημοκρατικών στις προεδρικές εκλογές του 2020 γίνεται ανάμεσα στον αντιπρόεδρο Τζο Μπάιντεν και στον γερουσιαστή Μπέρνι Σάντερς στην Ουάσιγκτον και όχι στην Αριζόνα και χωρίς κοινό, λόγω των μέτρων για την πανδημία του κορονοϊού. (Reuters) Η πολιτεία της Γεωργίας αναβάλλει τις προκριματικές εκλογές για τις 19 Μαΐου, έπειτα από την αναφορά 66 κρουσμάτων κορονοϊού εκεί.(ABC News) ΟικονομίαΠανδημία κορονοϊού 2019–20 Οι ασιατικές αγορές παρουσιάζουν μεγάλη πτώση και οι χρηματιστηριακές αγορές στην Ευρώπη ανοίγουν με τεράστιες απώλειες, λόγω της πανδημίας του κορονοϊού.(ABC News)Υγεία και περιβάλλονΠανδημία κορονοϊού 2019–20 Ισπανία: Η κυβέρνηση αναλαμβάνει τον έλεγχο όλων των ιδιωτικών νοσοκομείων για να βοηθήσει το σύστημα υγείας να αντιμετωπίσει τα κρούσματα του κορονοϊού. (Business Insider) Οι περιφερειακές εκλογές στη Χώρα των Βάσκων και στη Γαλικία, οι οποίες ήταν προγραμματισμένες για τις 5 Απριλίου, αναβάλλονται μέχρι να τερματιστεί η κρίση. (El País) Με απόφαση του υπουργείου Εσωτερικών η Ισπανία κλείνει όλα τα σύνορα. (El País) Γροιλανδία: Η Γροιλανδία αναφέρει το πρώτο της κρούσμα. (Ekstrabladet) Φινλανδία: Η πρωθυπουργός της Φινλανδίας Σάνα Μαρίν κηρύσσει κατάσταση έκτακτης ανάγκης και κλείνει όλα τα σχολεία ως τις 13 Απριλίου. (YLE) Ηνωμένο Βασίλειο: Επιβεβαιώνεται ο πρώτος θάνατος από τον κορονοϊό στην Ουαλία. (BBC) Αρμενία: Η Αρμενία κηρύσσεται σε κατάσταση έκτακτης ανάγκης ως τις 14 Απριλίου, κλείνοντας όλα τα εκπαιδευτικά ιδρύματα και τα σύνορα με τη Γεωργία και το Ιράν. Απαγορεύονται οι συγκεντρώσεις άνω των 20 ατόμων και αναβάλλεται η διεξαγωγή του συνταγματικού δημοψηφίσματος. (Reuters) Μπαχρέιν Το Μπαχρέιν ανακοινώνει τον πρώτο θάνατο από κορονοϊό, μιας 65χρονης γυναίκας. (Anadolu Agency) Αφρική Το Μπενίν, η Λιβερία, η Σομαλία και η Τανζανία ανακοινώνουν τα πρώτα τους επιβεβαιωμένα κρούσματα από τον κορονοϊό. (National Post) Καναδάς: Ο πρωθυπουργός του Καναδά Τζάστιν Τριντό ανακοινώνει ότι από μεθαύριο Τετάρτη η χώρα θα κλείσει τα σύνορα για όλους τους ταξιδιώτες του εξωτερικού με εξαιρέσεις. (Global News)Νόμος και έγκλημαΔικαστήριο της Ιαπωνίας καταδικάζει σε θάνατο τον Σατόσι Ουεμάτσου για τη μαζική δολοφονία 19 ατόμων με ειδικές ανάγκες.(BBC) ΟικονομίαΚοινωνικοοικονομικές συνέπειες της πανδημίας κορονοϊού 2019–20 Η κυβέρνηση ανακοινώνει ότι θα αναλάβει την αεροπορική εταιρεία Alitalia ως μέρος των μέτρων κατά της πανδημίας του κορονοϊού.(Italy Local) Χρεοκοπεί η βρετανική εταιρεία σχεδίασης ενδυμάτων Laura Ashley plc, λόγω του κορονοϊού, που επηρέασε το εμπόριο. (iNews)Υγεία καιΠανδημία κορονοϊού 2019–20 εμβόλιο COVID-19 Η Pfizer υπογράφει συμφωνία με την BioNTech για να βοηθήσει στην παραγωγή εμβολίου. (US News) Η Κίνα επιτρέπει να ξεκινήσουν δοκιμές σε ανθρώπους για ένα πιθανό εμβόλιο. (Reuters) Η Μαλαισία ανακοινώνει τους πρώτους 2 νεκρούς από τον κορονοϊό με τον αριθμό των κρουσμάτων να είναι 673. (The Straits Times) Στην Ισπανία το υπουργείο Υγείας ανακοινώνει άλλα 2.000 επιβεβαιωμένα κρούσματα του κορονοϊού και άλλους 182 θανάτους. Τα συνολικά κρούσματα αριθμούν τα 11.178 και οι νεκροί φτάνουν τους 491. (BBC) Η Βραζιλία καταγράφει τον πρώτο της θάνατο από κορονοϊό στο Σάο Πάολο. (Nasdaq)Πολιτική και εκλογέςΠολιτική του Βελγίου Η Σόφι Βίλμες ορκίζεται ως η πρώτη γυναίκα πρωθυπουργός του Βελγίου. Επτά κόμματα της αντιπολίτευσης έχουν υποσχεθεί να παράσχουν τη στήριξή τους στην κυβέρνηση μειοψηφίας της Βίλμες. (Het Laatste Nieuws) (La Dernière Heure)ΑθλητισμόςΕπακόλουθα πανδημίας του κορονοϊού στον αθλητισμό το 2019–20 Η ΟΥΕΦΑ αναβάλλει το ποδοσφαιρικό τουρνουά Euro 2020 ως το καλοκαίρι του 2021 εξαιτίας της πανδημίας του κορονοϊού στην Ευρώπη. (Sky Sports) Αναβάλλεται από την CONMEBOL το Κόπα Αμέρικα του 2020 ως το 2021 σε απάντηση στην πανδημία του κορονοϊού. (Globo Esporte) Υγεία και περιβάλλονΠανδημία κορονοϊού 2019–20 Η ΟΥΝΕΣΚΟ ανακοινώνει ότι λόγω της πανδημίας περισσότεροι από 850 εκατ. μαθητές δεν παρακολουθούν το σχολείο. (Al Arabiya) Πανδημία κορονοϊού 2020 στην Αφρική Τα πρώτα τους κρούσματα αναφέρουν η Γκάμπια (Anadolu Agency) και το Τζιμπουτί (CGTN), ενώ τον πρώτο θάνατο ανακοινώνει η Μπουρκίνα Φάσο. (Africa News) Πανδημία κορονοϊού 2020 στην Ευρώπη Τα κρούσματα στην Ιταλία έφτασαν τα 35.713 και οι νεκροί στους 2.978. (Corriere della Sera) Στην Πορτογαλία για πρώτη φορά έπειτα από 45 χρόνια ο πρόεδρος της χώρας κηρύσσει συναγερμό. (Politico)Τέχνες και πολιτισμόςΟ Διαγωνισμός Τραγουδιού Eurovision 2020, ο οποίος ήταν προγραμματισμένος να διεξαχθεί στο Ρότερνταμ, ακυρώνεται λόγω της πανδημίας του κορονοϊού. (The Guardian) Υγεία και περιβάλλονΠανδημία κορονοϊού 2019–20 Ευρώπη Ο ιταλικός στρατός παρατάσσεται στην πόλη Μπέργκαμο της Λομβαρδίας, που επλήγη περισσότερο από τον κορονοϊό, για να διευκολύνει τη μεταφορά των νεκρών. Στρατιωτικά φορτηγά μεταφέρουν τις σορούς σε κρεματόρια άλλων πόλεων, καθώς τα νεκροταφεία του Μπέργκαμο είναι πλήρη. (Sky News) Ηνωμένο Βασίλειο Η Βόρεια Ιρλανδία επιβεβαιώνει τον πρώτο θάνατο από COVID-19. (BBC) Άλλοι 29 θάνατοι από τον COVID-19 επιβεβαιώνονται στο Ηνωμένο Βασίλειο, με τον συνολικό αριθμό των θυμάτων να ανέρχεται στα 137. Οι ασθενείς ήταν όλοι ηλικίας από 47 ως 96 ετών. (Daily Mirror) Μονακό Ο πρίγκιπας Αλβέρτος Β΄ του Μονακό βρίσκεται θετικός στον COVID-19 και γίνεται ο πρώτος αρχηγός κράτους που είναι θετικός στον κορονοϊό. (Daily Mirror) Ρωσία: Η Ρωσία ανακοινώνει τον πρώτο νεκρό από τον κορονοϊό. (Reuters) Ωκεανία Η Αυστραλία κλείνει τα σύνορα της σε μη Αυστραλούς από τις 10:00 π.μ. GMT. (Reuters) Το πρώτο επιβεβαιωμένο κρούσμα είναι γεγονός στα Φίτζι. (New Zealand Herald) Αμερική Ο πρώτος θάνατος από τον COVID-19 αναφέρεται στο Μεξικό. (Reuters)ΑθλητισμόςΕπιπτώσεις της πανδημίας κορονοϊού στον αθλητισμό το 2019–20 Ανακοινώνεται από την Ποδοσφαιρική Ομοσπονδία η παράταση της διακοπής των πρωταθλημάτων στο ποδόσφαιρο συλλόγων της Αγγλίας, συμπεριλαμβανομένων της Πρέμιερ Λιγκ και της Φούτμπολ Λιγκ Αγγλίας, μέχρι τουλάχιστον τις 30 Απριλίου. (BBC) Υγεία και περιβάλλονΠανδημία κορονοϊού 2019–20 Νότια Αμερική Επιβάλλεται υποχρεωτική καραντίνα σε πανεθνικό επίπεδο στην Αργεντινή ως τις 31 Μαρτίου, με τον κόσμο να περιορίζονται στα σπίτια τους, προκειμένου να μην εξαπλωθεί ο κορονοϊός. Επιτρέπονται οι μετακινήσεις μόνο για την προμήθεια τροφίμων και φαρμάκων. (Reuters) Ο πρώτος θάνατος από τον COVID-19 αναφέρεται στην Παραγουάη. (The New York Times) Αρχειοθετήθηκε 2020-04-03 στο Wayback Machine. Ευρώπη Ο αριθμός των νεκρών από τον COVID-19 στην Ισπανία υπερβαίνει τους 1000 και των προσβεβλημένων τις 20.000. (Reuters) Η Πολωνία παρατείνει το κλείσιμο των σχολείων και αυξάνει τα πρόστιμα για τους παραβάτες των μέτρων κατά του κορονοϊού. (Politico Europe) Ο πρώτος νεκρός από τον COVID-19 επιβεβαιώνεται στην Ισλανδία. (The Guardian) Αφρική Η Μαδαγασκάρη επιβεβαιώνει τα πρώτα κρούσματα του COVID-19. (National Post)Νόμος και έγκλημαΣτην Ινδία εκτελούνται 4 άντρες για τον ομαδικό βιασμό ενός κοριτσιού το 2012. (Reuters) Στην Γκάνα με απόφαση του κοινοβουλίου νομιμοποιείται η χρήση κάνναβης για ιατρικούς και βιομηχανικούς σκοπούς.(GhanaWeb) Τέχνες και πολιτισμόςΓια πρώτη φορά από το 1925 η μετάδοση του Grand Ole Opry γίνεται από έναν άδειο χώρο, λόγω της πανδημίας του κορονοϊού. (ABC News)Υγεία και περιβάλλονΠανδημία κορονοϊού 2019–20 Ο Παγκόσμιος Οργανισμός Υγείας αναφέρει ότι τουλάχιστον 20 εμβόλια αναπτύσσονται για τον COVID-19 διεθνώς και ότι είναι σε εξέλιξη κλινικές δοκιμές. (The Times of Israel) Ασία Η Κίνα ανακοινώνει μηδενικά μη εισαγόμενα κρούσματα του COVID-19 για 3η συνεχόμενη ημέρα. (South China Morning Post) Ευρώπη Στην Ιταλία άλλα 793 άτομα πεθαίνουν μέσα σε περίοδο 24 ωρών (ο υψηλότερος αριθμός νεκρών στα ιταλικά χρονικά σε τέτοια χρονική περίοδο) από COVID-19, με τον αριθμό των νεκρών να ανέρχεται στους l4.825. (New York Post) Η Φινλανδία ανακοινώνει τον πρώτο νεκρό από τον COVID-19. (Reuters) Η Αλβανία παρατάσσει στρατό για να επιβάλλει την 40ωρη πανεθνική απαγόρευση κυκλοφορίας. Ο πρωθυπουργός Έντι Ράμα ανακοινώνει ότι οι Αλβανοί πρέπει να μείνουν σπίτι μετά τις 13:00 και η αστυνομία και ο στρατός θα χρησιμοποιήσουν βία και τη ρίψη δακρυγόνων εναντίον όσων δεν μείνουν μέσα. (Reuters) Η Κύπρος ανακοινώνει τον πρώτο θάνατο από COVID-19. (Reuters) ΚαταστροφέςΣεισμός 5,3 Ρίχτερ πλήττει το Ζάγκρεμπ, πρωτεύουσα της Κροατίας, με αποτέλεσμα τον τραυματισμό 17 ατόμων. Πρόκειται για τον μεγαλύτερο σεισμό από το 1880. (RT) (BBC News) (Bloomberg News)Υγεία και περιβάλλονΠανδημία κορονοϊού 2019–20 Η Ισπανία, με 394 θανάτους το τελευταίο 24ωρο, παρατείνει για άλλες 15 μέρες την κατάσταση συναγερμού. (CNN) (El País) (Reuters) Πανδημία του κορονοϊού στην Ελλάδα το 2020: Ο πρωθυπουργός Κυριάκος Μητσοτάκης ανακοινώνει ότι από τις 6 το πρωί της 23ης Μαρτίου μέχρι τις 6 Απριλίου επιβάλλονται σημαντικοί περιορισμοί στην κυκλοφορία και μετακίνηση των πολιτών σε ολόκληρη την επικράτεια, πλην εξαιρέσεων που αφορούν σε όσους κινούνται προς και από την εργασία τους, μετακινούνται για να προμηθευτούν αγαθά πρώτης ανάγκης ή φάρμακα, επισκέπτονται γιατρό ή άτομο το οποίο έχει ανάγκη για βοήθεια, μεταβαίνουν στην τράπεζα εάν δεν είναι δυνατή η ηλεκτρονική συναλλαγή, μεταβαίνουν σε τελετή (κηδεία, γάμο ή βάφτιση), ασκούνται ατομικά ή ανά δύο ή συνοδεύουν το κατοικίδιό τους και, τέλος, σε περιπτώσεις διαζευγμένων γονέων που κινούνται για να εξασφαλίσουν την επικοινωνία με τα παιδιά τους. Επιτρεπτή είναι επίσης και η μετακίνηση για την εφάπαξ μετάβαση στον τόπο της μόνιμης κατοικίας. (Greek Reporter)Νόμος και έγκλημαΣε μαζική απόδραση που σημειώνεται στις φυλακές Λα Μοντέλο και σε άλλα σωφρονιστικά ιδρύματα της Κολομβίας σκοτώνονται 23 κρατούμενοι και τραυματίζονται άλλοι 83. (Reuters)Πολιτική και εκλογέςΒουλευτικές εκλογές της Γουινέας (2020), Δημοψήφισμα της Γουινέας (2020) Παρά τις βίαιες συγκρούσεις, το μποϊκοτάζ από την αντιπολίτευση και τους φόβους για μόλυνση από τον κορονοϊό, διενεργούνται βουλευτικές εκλογές στη Γουινέα ταυτόχρονα με ένα αμφιλεγόμενο δημοψήφισμα. (Al Jazeera)ΑθλητισμόςΠαρά την πανδημία του κορονοϊού, θεατές παρακολουθούν την τελετή αφής της Ολυμπιακής Φλόγας. (Republic TV) Πόλεμος και επιθέσειςΜπόκο Χαράμ Τζιχαντιστές της Μπόκο Χαράμ σκοτώνουν 92 στρατιώτες σε βάση του Τσαντ. (RTÉ News and Current Affairs) Η Μπόκο Χαράμ σκοτώνει και 70 στρατιώτες σε ενέδρα στο κρατίδιο Μπόρνο της Νιγηρίας, στα βορειοανατολικά της χώρας. (Reuters)Υγεία και περιβάλλονΠανδημία κορονοϊού 2019–20 Κύπρος Ο πρόεδρος Νίκος Αναστασιάδης ανακοινώνει την πανεθνική απαγόρευση κυκλοφορίας για το διάστημα 24 Μαρτίου-13 Απριλίου. (Bloomberg) Η κυβέρνηση του Ουζμπεκιστάν ανακοινώνει ότι από τις 24 Μαρτίου θα απαγορευτεί η κυκλοφορία στην Τασκένδη. (The New York Times)Νόμος και έγκλημαΚαταργείται η θανατική ποινή και γίνεται μετατροπή ποινής για τους θανατοποινίτες στο Κολοράντο. (The New York Times)Επιστήμη και τεχνολογίαΑνακαλύπτεται απολίθωμα του αρχαιότερου προγόνου (Ikaria wariootia) όλων των ζώων, συμπεριλαμβανομένου του ανθρώπου, σε βράχους στη Νότια Αυστραλία. (Geology Page) (The Guardian) Πόλεμος και επιθέσειςΠράκτορες του FBI πυροβολούν και σκοτώνουν έναν ένοπλο άνδρα, ύποπτο για σχεδιασμό βομβιστικής επίθεσης με ακροδεξιά κίνητρα σε νοσοκομείο του Κάνσας. Οι πράκτορες τον πυροβόλησαν στη διάρκεια επιχείρησης στο Μπέλτον του Μισούρι. (ABC News) (CNN)ΚαταστροφέςΝεκροί βρίσκονται 64 Αιθίοπες παράτυποι μετανάστες και 14 ζωντανοί μέσα σε κοντέινερ φορτηγού στην επαρχία Τέτε της Μοζαμβίκης. Τα θύματα φέρονται να πέθαναν από ασφυξία. (Al Jazeera)Υγεία και περιβάλλονΠανδημία κορονοϊού 2019–20 Ασία Τον πρώτο θάνατο από COVID-19 ανακοινώνει η Σαουδική Αραβία, με τον συνολικό αριθμό των κρουσμάτων να ανέρχεται στα 767. (Gulf News) Ευρώπη Ο συνολικός αριθμός των νεκρών στη Γαλλία ξεπέρασε τους 1000. (France 24) Στην κινεζική επαρχία Γιουνάν ένας άντρας πεθαίνει έχοντας βρεθεί θετικός σε χανταϊό. (Newsweek)ΑθλητισμόςΑναβλήθηκαν για το 2021 οι Θερινοί Ολυμπιακοί Αγώνες 2020 λόγω της πανδημίας του κορονοϊού. (The Guardian) Πόλεμος και επιθέσειςΣε επίθεση ενόπλων σε προσκυνηματικό χώρο στην Καμπούλ του Αφγανιστάν σκοτώνονται 25 άνθρωποι και την ευθύνη αναλαμβάνει το ΙΚΙΛ. (Reuters)Υγεία και περιβάλλονΠανδημία κορονοϊού 2019–20 Ασία Η Ινδία υποβάλλεται σε καθολική καραντίνα λόγω του κορονοϊού. (BBC News) Η Παλαιστίνη ανακοινώνει τον πρώτο της θάνατο από COVID-19 στη Δυτική Όχθη. (The New Arab) Η Ισπανία ξεπερνά την Κίνα σε αριθμό νεκρών από COVID-19 και γίνεται η δεύτερη χώρα στον κόσμο στη λίστα των θανάτων. (Independent) Αφρική Τα πρώτα τους κρούσματα κορονοϊού επιβεβαιώνουν το Μάλι και η Γουινέα-Μπισσάου. (Anadolu Agency)Πολιτική και εκλογέςΜε πρόταση μομφής που εγκρίνεται με ψήφους 82 προς 32, και κατέθεσε ο εταίρος της κυβέρνησης Δημοκρατικός Σύνδεσμος του Κοσόβου (LDK) σε βάρος του πρωθυπουργού του Κοσόβου Άλμπιν Κούρτι ανατρέπεται η κυβέρνηση. Το κόμμα Vetëvendosje πρέπει εντός 15 ημερών να διορίσει έναν νέο πρόσωπο στην πρωθυπουργία. Είναι η πρώτη πτώση κυβέρνησης εξαιτίας του κορονοϊού. (Deutsche Welle) (The New York Times via The Indian Express) (The Guardian) Υγεία και περιβάλλονΠανδημία κορονοϊού 2019–20 Βόρεια Αμερική Ο αριθμός των νεκρών από COVID-19 στις ΗΠΑ φτάνει τους 1.200. Ο συνολικός αριθμός των κρουσμάτων είναι 83.097 και οι ΗΠΑ υπερβαίνουν την Κίνα σε ενεργά κρούσματα. Γίνονται έτσι η χώρα με τα περισσότερα κρούσματα διεθνώς.(Worldometer) Ωκεανία Στη Σαμόα τίθεται σε ισχύ η ολική καραντίνα σε όλη τη χώρα, με την επιβολή προστίμων σε όσους δεν μείνουν σπίτι τους. (RNZ) Ευρώπη Στην Ισπανία η κατάσταση συναγερμού, με την έγκριση του Κογκρέσου, παρατείνεται ως τις 12 Απριλίου. (El País) Στην Ισπανία αναφέρονται άλλοι 655 θάνατοι από COVID-19, με τον συνολικό αριθμό να υπερβαίνει τις 4.000. (Reuters) Ο πρώτος θάνατος από COVID-19 επιβεβαιώνεται στην Αρμενία. (Reuters) Νότια Αμερική Η Νικαράγουα ανακοινώνει τον πρώτο θάνατο από COVID-19, ενός ασθενή με HIV/AIDS. (Reuters) Η Βενεζουέλα επίσης ανακοινώνει τον πρώτο νεκρό της από COVID-19. (Reuters)Διεθνείς σχέσειςΟι ΗΠΑ επιβάλλουν νέες οικονομικές κυρώσεις κατά του Ιράν.(Reuters) Οι ηγέτες του κόσμου πραγματοποιούν εικονική σύνοδο κορυφής για να συντονίσουν τις προσπάθειές τους στην αντιμετώπιση της κρίσης που προέκυψε από την πανδημία του κορονοϊού. (ABC News)Επιστήμη και τεχνολογίαΗ Διαστημική Δύναμη των ΗΠΑ εκτοξεύει τον πρωτο της δορυφόρο με τον πύραυλο Άτλας 5. (CBS News)ΑθλητισμόςΕπιπτώσεις της πανδημίας κορονοϊού στον αθλητισμό το 2019–20 Το Ράλι Indianapolis 500 θα καθυστερήσει ως τις 23 Αυγούστου. Είναι η πρώτη φορά στην ιστορία του που ο εν λόγω αγώνας δεν θα διεξαχθεί τον Μάιο. (Indianapolis Star) Καταστροφές και δυστυχήματαΈνα άτομο σκοτώνεται και άλλα 16 τραυματίζονται σε πυρκαγιά κοντά στο σταθμό του υπόγειου σιδηροδρόμου στο Χάρλεμ της Νέας Υόρκης. (NBC News)Υγεία και περιβάλλονΠανδημία κορονοϊού 2019–20 Ασία] Το Ουζμπεκιστάν ανακοινώνει τον πρώτο θάνατο από COVID-19. (Reuters) Στο Ιράν πεθαίνουν 300 άτομα και αρρωσταίνουν άλλα 1.000 έπειτα από την κατάποση μεθανόλης προκειμένου να σωθούν από τον COVID-19. (Star Tribune) Αρχειοθετήθηκε 2020-03-29 στο Wayback Machine. Ο πρώτος θάνατος από κορονοϊό ανακοινώνεται στην Ιορδανία. (Reuters) Ευρώπη Ο αριθμός των ατόμων που βρέθηκαν θετικά στον κορονοϊό στην Ιταλία ανήλθε στις 86.498, με τους νεκρούς να ανέρχονται στις 9.134. Η Ιταλία είναι η χώρα με τα περισσότερα θύματα στον κόσμο. (BBC) Ο πρωθυπουργός Βίκτορ Όρμπαν ανακοινώνει εθνική καραντίνα διάρκειας δύο εβδομάδων στην Ουγγαρία λόγω της πανδημίας. (Reuters)Διεθνείς σχέσειςΗ Βόρεια Μακεδονία γίνεται το 30ό μέλος του NATO έπειτα από διαπραγματεύσεις που διήρκεσαν έναν χρόνο. (Defense News) ΟικονομίαΠανδημία κορονοϊού στην Κίνα Στην Ουχάν, από όπου ξεκίνησε η πανδημία του κορονοϊού, αρχίζει η σταδιακή άρση της καραντίνας έπειτα από δύο μήνες. Ορισμένες από τις υπηρεσίες του μετρό επαναλειτουργούν και ανοίγουν τα σύνορα. (Reuters)Υγεία και περιβάλλονΠανδημία κορονοϊού 2019–20 Ασία Το Μπρουνέι ανακοινώνει τον πρώτο θάνατο από COVID-19, με τα κρούσματα στη χώρα να ανέρχονται στα 115. (Reuters) Ευρώπη Η Ρωσία κλείνει όλα της τα σύνορα αρχομένης της 30ης Μαρτίου για να αντιμετωπίσει την εξάπλωση του COVID-19. Από το νέο μέτρο εξαιρούνται οι ρώσοι διπλωμάτες και οι οδηγοί φορτηγών. (Reuters) Νότια Αμερική Ο πρώην υπουργός Άμυνας Ροδόλφο Γκονσάλες Ρισότο γίνεται ο πρώτος επιβεβαιωμένος θάνατος από COVID-19 στην Ουρουγουάη. (The New York Times) Τον πρώτο θάνατο από COVID-19 ανακοινώνει η Βολιβία. (US News) Καταστροφές και δυστυχήματαΑπό τη συντριβή αεροσκάφους IAI Westwind, που ήταν ναυλωμένο από την κυβέρνηση των Φιλιππίνων και είχε προορισμό το Αεροδρόμο Χανέντα της Ιαπωνίας, σκοτώνονται και οι οκτώ επιβαίνοντες. Το αεροσκάφος συνετρίβη κατά την απογείωσή του από το Διεθνές Αεροδρόμιο Νινόι Ακίνο της Μανίλα. (RT)Υγεία και περιβάλλονΠανδημία κορονοϊού 2019–20 Ωκεανία Το υπουργείο Υγείας της Νέας Ζηλανδίας ανακοινώνει τον πρώτο θάνατο από COVID-19. (Newstalk ZB)Πολιτική και εκλογέςΒουλευτικές εκλογές του Μάλι (2020) Έπειτα από πολλές αναβολές, βουλευτικές εκλογές διεξάγονται στο σπαρασσόμενο από πόλεμο Μαλί. Οι εκλογές επισκιάζονται από την πρόσφατη απαγωγή του αρχηγού της αντιπολίτευσης Σουμάιλα Σισέ και τον πρώτο θάνατο από κορονοϊό στη χώρα. (DW) Πόλεμος και επιθέσειςΣτη διάρκεια επίθεσης αυτοκτονίας στη Σομαλία σκοτώνεται ο κυβερνήτης της περιφέρειας Νουγκάλ, Αμπντισαλάν Χασάν. Την ευθύνη για την επίθεση αναλαμβάνει η Αλ Σεμπάμπ. (Al Jazeera)Υγεία και περιβάλλονΠανδημία κορονοϊού 2019–20 Ασία Η Συρία ανακοινώνει τον πρώτο θάνατο από COVID-19. (BBC) Ευρώπη Ο πρώην πρόεδρος της Δημοκρατίας του Κονγκό Ζοασίμ Γιομπί-Οπανγκό πεθαίνει από COVID-19 σε νοσοκομείο του Νεϊγί σιρ Σέιν (Neuilly-sur-Seine). Είναι ο πρώτος θάνατος αρχηγού κράτους (πρώην ή εν ενεργεία) από COVID-19. (Le Figaro) Αφρική Η Μποτσουάνα ανακοινώνει τα πρώτα της επιβεβαιωμένα κρούσματα από COVID-19. (Reuters)Νόμος και έγκλημαΤο Μουσείο Σίνγκερ Λάρεν ανακοινώνει ότι εκλάπη ο πίνακας του Βαν Γκογκ Ανοιξιάτικος Κήπος. (AP News)Πολιτική και εκλογέςΣτην Ουγγαρία το Κοινοβούλιο εγκρίνει με ψήφους 137 προς 53 να κηρυχθεί επ' αόριστον η χώρα σε κατάσταση έκτακτης ανάγκης και να δοθεί η δυνατότητα στον πρωθυπουργό Βίκτορ Όρμπαν να κυβερνά με διατάγματα, αναστέλλοντας τη λειτουργία του Κοινοβουλίου και να μην διεξάγονται εκλογές.(DW) Καταστροφές και δυστυχήματαΣε δασική πυρκαγιά στην αυτόνομη περιφέρεια Λιανσάν της Σιτσουάν, στην Κίνα, πεθαίνουν 18 πυροσβέστες και ο οδηγός τους.(BBC) Υγεία και περιβάλλονΠανδημία κορονοϊού 2019–20 Ασία Η Μιανμάρ ανακοινώνει τον πρώτο της θάνατο από COVID-19, με τα κρούσματα να αριθμούν τα 14. (The Bangkok Post) Ευρώπη Ένα 12 χρονοκορίτσι πεθαίνει από COVID-19 στο Βέλγιο και γίνεται το νεαρότερο σε ηλικία θύμα του κορονοϊού στον κόσμο μέχρι σήμερα. (Reuters) Κεντρική Αμερική Ο πρόεδρος του Ελ Σαλβαδόρ Ναγίμπ Μπουκέλε επιβεβαιώνει τον πρώτο θάνατο από COVID-19 στη χώρα. (Reuters) Αφρική Το Μπουρούντι ανακοινώνει τα πρώτα κρούσματα COVID-19. (Andolu Agency) Σε τηλεοπτικό του διάγγελμα, ο πρόεδρος της Σιέρα Λεόνε Τζούλιους Μαάντα Μπάιο ανακοινώνει το πρώτο επιβεβαιωμένο κρούσμα COVID-19 στη χώρα του. (Reuters) Ο πρώην πρόεδρος του γαλλικού ποδοσφαιρικού συλλόγου Ολιμπίκ ντε Μαρσέιγ, Παπέ Ντιουφ, πεθαίνει από COVID-19 στη Σενεγάλη, και γίνεται το πρώτο θύμα του κορονοϊού στη χώρα αυτή. (The Guardian)Διεθνείς σχέσειςΣε αλλαγή πολιτικής προς τη Βενεζουέλα, οι ΗΠΑ προτείνουν ένα "πλαίσιο μετάβασης στη δημοκρατία", που θα συμπεριλαμβάνει ότι αμφότεροι οι αμφισβητούμενοι πρόεδροι, Νικολάς Μαντούρο και Χουάν Γκουαϊδό, θα παραιτηθούν. (Reuters)Νόμος και έγκλημαΗ κυβέρνηση του Τουρκμενιστάν απαγορεύει τη δημόσια χρήση της λέξης "κορονοϊός" και επίσης απαγορεύει τις μάσκες για το πρόσωπο. Η ασιατική χώρα επιμένει ότι δεν έχει ακόμα κάποιο κρούσμα του COVID-19. (NPR)